《诉衷情》
五代·顾夐

香灭帘垂春漏永，整鸳衾。罗带重，双凤，缕黄金。

窗外月光临，重重。断肠无处寻，负春心。

永夜抛人何处去，绝来音。香阁掩，眉敛，月将沈。

争忍不相寻，怨孤衾。换我心，为你心，始知相忆深。

作者简介：顾敻，五代词人。生卒年、籍贯及字号均不详。前蜀王建通正(916)时，以小臣给事内廷，见秃鹫翔摩诃池上，作诗刺之，几遭不测之祸。后擢茂州刺史。入后蜀，累官至太尉。顾夐能诗善词。 《花间集》收其词55首，全部写男女艳情。